ﮔُﮉّﯼ ﻣﻨﺰﻝ
ﺍﺑﯿﺘﮑﯽ ‏( ﺳﯿﻤﯽ ﺩﺭ ‏) دومی بَھر
ﻣﻮﻻﺑﺨﺶ ﺭﺋﯿﺴﯽ
ﮬﺎﮞ ﮐﺠﺎﺋﮯ ﺗﻮ ؟ ۔ﻣﻦ ﮬﯿﺎﻻﻧﯽ ﺟﮭﺎﻧﮯ ﺀَ ﮬَﻠﮕَﺶ بیت اوں ﮐْﻮﮬﻨﯿﮟ ﺗﮭﺘﺎﻟﮯ ﺀَ کپت اوں ۔ ﮬَﺆ ﯾﺎﺕ ﺀُ ﻭﺍﺏ ﭼﮧ ﻭَﮬﺪﺍﻧﮕﯿﮟ ﺟﮭﺎﻥ ﺀَ ﮐﺎﯾﻨﺖ ۔ ﮬَﺆ ﯾﺎﺕ ﺀُﺗﮭﺘﺎﻝ ﺍﻧﺴﺎﻥ ﺀِ ﺟﻨﺪ ﺀِ ﮔْﻮﺳﺘﺎﻧﮏ ﺀِ ﺑﮭﺮﮮ ﺯﺍﻧﮓ ﺑﻨﺖ ۔ ﻣﻦ ﺀُ ﺗﻮ ﺩﺳﺘﭙﺎﻥ ﺀِ ﺗﮧ ﺀَ ﮐﭙﺖ ﺍﯾﮟ۔ ﻣﻦ ﮔْﻮﺷﺖ : ﺭﺍﺳﺖ ﮔْﻮﺵ ﺋﮯ دستپان ﮬﺴﺘﯿﮟ ﺯﻧﺪ ءِ کورُم ءُ ﮔﻠﺒﺎﮒ ﺀِ ﺳﺮ ﺀَ ﺑﺎﻭﺭ ﺩﺍﺭﺍﯾﺖ ﺩﺳﺘﭙﺎﻥ ﮬﯿﺎﻝ ﺳﺎﭼﯿﮟ ﮔﻠﺒﺎﮒ ﺀُکورُم ﺀَ ﺑﺎﻭﺭ ﻧﮑﻨﺖ ۔ ﯾﺎﺭ ﺍﮮ گپّ ﺍﮔﺎﮞ ﻣُﻼﯾﮯ ﺀِﮔﻮﺷﺎﮞ بکپ ﺍﻧﺖ ﻣﺎ ﮬﺮﺩﻭ ﮐُﺸﮓ ﺑﺌﯿﮟ۔ﺭﺍﺳﺖ ﮔْﻮﺵ ﺋﮯ ﺑﻠﮧ ﺍﮮ ﺳﮭﺖ ﺀَ ﻣﻦ ﺀُ ﺗﻮ ﺗﮭﻨﺎایں ۔ ﻣﻨﯽ ﺳﻨﮕﺖ ﺗﮭﻨﺎﺋﯽ ﺀَ ﮬﻢ ﮔﻮﺵ ﭘﺮ ۔ ﻣﺎﮬﺮﺩﻭ ﺩﯾﻢ ﭘﮧ ﺷﮭﺮ ﺀَ ﺭﻭﮒ ﺀَ ات ایں ﺩﮒ ﭘﮭﮑﺎ ﮬَﻠﻮﺕ ﺍﺕ ۔ ناں ﮐﺴّﮯ ﺭَﻭَﮒ ﺀَ ﺍﺕ ناں ﮐَﺴّﮯ ﺁﯾﮓ ﺀَ ﺍﺕ۔جُست اوں : ﺷﮭﺮ ﺩﯾﺮﺍﻧﺖ؟ ۔ گوں منی نیمگ ءَ چارگ ءَ گْوشت ئِے: ﺷﮭﺮ ﺩﯾﺮ ﻧﮧ ﺍﻧﺖ بلہ من ءُ تو بے تھمبل بیتگ ایں ۔ ﺑﻠﮑﯿﮟ ﺭﺍﺳﺖ ﮔْﻮﺵ ﺋﮯ ﻣﻨﯽﭘﯿﺮﮎ ﺀَ ﻣُﺪﺍﻡ ﮔْﻮﺷﺘﮓ ﺍﺕ : ﻣﺎﭼﮧ ﮐﺴﺮﮐﻨﺪ ﺀَ ( گنداوگ) ﮔﻮﮞ ﺍُﺷﺘﺮﺍﮞ ﺷُﺘﮓ ﺍﯾﮟ ﮔْﻮﺍﺩﺭ ﺀَ ﻣﺎﻝ ایں ﺑﺴﺘﮓ ﺀُﭘﺪ ﺀَ ﺍﺗﮑﮕﯿﮟ ﮐﺴﺮﮐﻨﺪ ﺀَ ﻣﺎﮬﮯ ﻣﺎﮬﮯ ﺭﺍﮦ ﺀَﺑﯿﺘﮓ ﺍﯾﮟ۔ﺷﺎﮬﺒﺎﺵ ﺍﻧﺖ ﻣﺌﯽ ﭘﯿﺮﮐﺎﮞ ۔ ﯾﺎﺭ ﺗﻼﺭﺍﺵ ﭘﺮﻭﺷﺘﮓ ﺍﻧﺖ ﺀُ ﮈﮔﺎﺭﺍﺵ ﺁﺑﺎﺩ ﮐُﺘﮓ ﺀُ ﻭﺗﯽﺯﻧﺪﺍﺵ ﮔْﻮﺍﺯﯾﻨﺘﮓ۔ ﭼﮧ ﮐﻮﮬﺎﻧﯽ ﺳﺮ ﺀَ ﺟُﻮّﺍﺵ ﺑُﺮّﺍﺗﮓ ﺀُ ﻣُﻠﮏ ﺍﺵ ﺁﺑﺎﺩ ﮐُﺘﮓ ۔ﺭﺍﺳﺖ ﮔْﻮﺵ ﺋﮯ ۔ ﻧﯽ ﭼﮧ ﺩﯾﺮ ﺀَ ﺷﮭﺮﮔﻨﺪﮒ ﺑﯿﮓ ءَ ﺍﺕ ۔ﮬﻤﯿﺶﺍﻧﺖ ﻣﺌﯽ ﮬُﺮﺩُﮐﯿﮟ ﺷﮭﺮ ۔ ﮬَﺆ ۔ ﻣﺎ ﺩﮔﮧ ﮬِﭻ نگْوﺷﺖ ۔ ﺷﮭﺮ ﺀَ ﭘﯿﺴﺮ ﻣَﺴﯿﺘﮯ ﮬﺴﺖ ﺍﺕ ۔ ﯾﺎﺭ ﻣﻦ ﻧﻤﺎﺯﮮ ﮐﻨﺎﮞ ۔ ﮬَﺆ ﺗﻮ ﻧﻤﺎﺯﮮ ﺑﮑﻦ ﻣﻦ ﮬﻢﭼﺪﺍﺭُﮐﮯ ﮈَﻥّ ﺀَ ﻧﻨﺪﺍوں ﺀُ ﺍﮮ ﻣﻮﺳﻢ ﺀُ ﺷﻤﺌﯽ ﺷﮭﺮ ﺀِ ﻧﺪﺍﺭﮒ ﺀَ ﭼﺎﺭﺍوﮞ ۔ﻧﺎﮐﻮ ﺯﺗﮏ ﺯﺍﻥ ﺋﮯ ﮐﺒﺮ ﺀَ ﺍﻭﻟﯽ ﺟُﺴﺖ ﭼﮧ ﻧﻤﺎﺯ ﺀَ ﺑﯿﺖ ؟ ۔ ﮬَﺆ ﻣﻦ ﺍﻧﭽﻮﺵﺍﺷﮑُﺘﮓ اوں ﮬَﺆ ﺍﻧﭽﻮﺵ ﮔْﻮﺵ ﺍﻧﺖ ۔ گُڑا نماز نکن ئے ؟ ۔ ناں من دینی مردم نہ آں ۔ﺷَﺮّ گُڑا ﻭﺕ ﺯﺍﻥ ﺋﮯ ﻣﻨﯽ ﻣﺎﻝ ﮔْﻮﺷﮓ ﺍﺕ ۔ ﮬَﺆ ﯾﺎﺭ ﺗﺌﯽ ﻣﮭﺮﺑﺎﻧﯽ ۔
ﻣﻦ ﮈَﻥّ ﺀَ ﻧﺸﺘﮓ ات اوں ﯾﮏ ﻭﮬﺪﮮ ﮔﻨﺪﺍوﮞﮔﻮﮎ ﮔﺎﮌﯼ ﯾﮯ ﭘﯿﺪﺍﮒ ﺍﻧﺖ ۔جُست اوں : ﮬﺎﮞ ﺳﺎﺋﯿﮟ ﮐﮭﺎﺗﮯ رَوَگ ءَ ئے ؟ ۔ ﺑﺎﺑﺎ ﺑﻠﻮﭼﯽ ﮬﺒﺮ ﺑﺪﺋﮯ ﻣﻦ ﺑﻠﻮﭼﮯ ﺁﮞ ﺑﺎﺑﺎ ﺑﺮﺍﮬﻮﺋﯽ ﺑﻠﻮﭼﮯ ﺁﮞ ۔ ﻧﮧ ﺯﺍﻧﺖ اوں ﺑﻠﻮﭺ ﻣﻦ ﺀَ ﭘﮭﻞ ﮐﻦ ﺗﺮﺍ ﺳﻨﺪﮬﯽ ﮐﻼﮬﮯ ﺳﺮ ﺀَ ﺍﻧﺖ ۔ﺑﺎﺑﺎ ﺍﺩ ﺀَ ﺳﻨﺪﮪ ﺍﻧﺖ ناں ۔ ﺭﺍﺳﺖ ﮔْﻮﺵ ﺋﮯ ﺳﻨﺪﮪ ﻣﺌﯽ ﺑﻠﻮﭼﺎﻧﯽ ﭼﮧ ﺯﻣﺎﻧﮓ ﺀَ ﮬَﻨﺪ ﺀُ ﺟﺎﮦﺑﯿﺘﮓ ۔ ﮬﺴﺖ ﺍﻧﺖ ناں ﺑﺎﺑﺎ ﺍﮮ ﺩْﺭﺍﮬﯿﮟ ﺁﭘﺮﯾﭻ ﺑﻠﻮﭼﺎﻧﯿﮓ ﺍﻧﺖ ﺑﺎﺑﺎ ﺍﮮ ﺗﺌﯽ ﻭﺗﯽ ﻣُﻠﮏ ﺍﻧﺖ ناں ﺑﺎﺑﺎ ۔ ﺗﻮ ﭼﺘﻮﺭ ﺯﺍﻧﺖ ﻣﻦ ﺑﻠﻮﭼﮯ ﺁﮞ ۔ ﺑﺎﺑﺎ ﺑﻠﻮﭺ ﺑﻠﻮﭺ ﺀِ ﺭﻧﮓ ﺀَ ﭘﺠّﮧ ﮐﺎﺭﺍﯾﺖ ناں ﺑﺎﺑﺎ ۔ ﻭﺍﮦ ﻭﺍﮦ ﺑﺎﺯ ﻭﺷّﯿﮟ ﮔﭙّﮯ ﺗﻮ ﺟﺖ ۔ ﮬَﺆ ناں ﺑﺎﺑﺎ ﺍﮮ ﺷﮭﺮ ﮬﻢ ﺑﻠﻮﭼﺎﻧﯿﮓ ﺍﻧﺖ ۔ ﮬَﺆ ﺳﻨﺪﮪ ﺩْﺭﺍﮦﺑﻠﻮﭼﺎﻧﯿﮓ ﺍﻧﺖ ۔ﮔﯿﺸﺘﺮ ﺑﻠﻮﭺ ﺍﻧﺖ ﺑﺎﺑﺎ ﻟﮭﺘﮯ ﺑﻠﻮﭼﯽ ﻧﺰﺍﻧﺖ۔ من گْوشت :۔
ﺭﺍﺳﺖ ﮔْﻮﺵ ﺋﮯ ۔ﺗﻮ ﮬﻤﺪ ﺀِ ﻣﺮﺩﻡ ﺋﮯ ﺑﺎﺑﺎ ۔ ﻧﮧ ﻭﺍﺟﮧ ﺍﺑﯿﺘﮏ ﺁﺑﺎﺩ ﺀَ نشتگ اوں ۔ﺍﺑﯿﺘﮏﺁﺑﺎﺩ ﺳَﮏّ ﺩﯾﺮﺍﻧﺖ ﺑﺎﺑﺎ ﺍﺩ ﺀَ ﭼﮯ ﮐﻦ ﺋﮯ ﺑﯿﺎ ﺑﺮاﯾﮟ ﻣﺌﯽ ﮔﻮﭦ ﺀَ ﭼﮧ ﺍﻭﺩ ﺀَ ﺷﮭﺮﮮ ﮬﺴﺖ ﻧﻮﺑﺖ ﻣﺮﯼ گُڑا ﭼﮧ ﺍﻭﺩ ﺀَ ﺭﯾﻞ ﮔﺎﮌﯼ ﯾﮯ ﺭَﺅﺕ ﺍﺑﯿﺘﮏ ﺁﺑﺎﺩ ﺀَ ۔ﻧﻮﺑﺖ ﻣﺮﯼ ﮬَﺆ ﻣﻦ ﺍﺷﮑُﺘﮓ ﺍﮮ ﮬﻢ ﺑﻠﻮﭼﯽ ﺟﺎﮬﮯ ۔ﮬَﺆ ناں ﺑﺎﺑﺎ ﺩْﺭﺍﮦ ﺑﻠﻮﭺ ﺍﻧﺖ ﺑﺎﺑﺎ۔من گْوشت : واجھے منی ھمبراہ انت ءُ ھَنّی مسیت ءَ نماز کنگ ءَ انت بِلّ جُستے گراون ئِے ءُ جازت ئِے کن ایں گُڑا روایں ۔ﮬَﺆ ﺑﺎﺑﺎ ﺑِﻞّ ﺋِﮯ درﮐﯿﺖ ۔ ﻣﺎ ﺩﺍﺷﺖ ﺩﺍﮞ ﻣﻨﯽ ﭘﯿﺴﺮﯾﮕﯿﮟ ﮬﻤﺒﺮﺍﮦ ﭼﮧ ﻣﺴﯿﺖ ﺀَ ﺩﺭﺍﺗﮏ ۔ ﻭﺍﺟﮧ من ﺗﺌﯽ ﭼﮧ ﺩﻝ ﺀِ ﺟُﮭﻼﻧﮑﯽ ﺀَ ﻣِﻨّﺖ ﻭﺍﺭاوں ﺑﻠﮧﮬَﻨّﯽ ﻣﻦ ﻟﻮٹ اوں ﮔﻮﮞ اے ﻭﺍﺟﮧ ﺀَ ﺑﮧ ﺭﻭﺍوﮞ ﺍﺷﺎﻧﯽ گوٹ ءَ ﭘﺪ ﺀَ ﭼﮧ ﮬﻤﻮﺩﺍں ﺭﻭﺍوﮞ ﺍﺑﯿﺘﮏ ﺁﺑﺎﺩ ﺀَ ۔ﮬﺮ ﺩﺍﺏ ﺗﺌﯽ ﺩﻝ ﻟﻮﭦ ﺍﯾﺖبا با ﮔﻮﮞ ﻣﻦ ﺀَ ﮐﺎﺋﮯ ﻣﻨﯽﺩﻝ ﻭَﺵّ ﺑﯿﺖ بابا ﺍﮔﺎﮞ ﺭﻭﺋﮯ ﻣﻦ ﺗﺮﺍ ﻧﮧ ﺩﺍﺭﺍﮞ ۔ﮔُﮍﺍ ﻣﻦ ﺗﺮﺍ ﺟﺎﺯﺕ کن اوں ۔ﺑﯿﺎﺑﺎﺑﺎ ﮔﻮﮎ ﮔﺎﮌﯼ ﺀَ ﺳﺮﮐﭗ ﺭﻭﺍﯾﮟ ﺭﺍﮦ ﺩﯾﺮﺍﻧﺖ ۔ ﮔﻮﮎ ﮔﺎﮌﯼ ﺀِ پُشتی نیمگ ءَ ﺳﺮﮐﭙﺖ ﺀُ نشت اوں ۔ﺑﯿﺎ ﺑﺎﺑﺎ ﺩﯾﻢ ﺀَ ﺑﮧ ﻧﻨﺪ شرترانت ندارگاں چاران کن ئے بابا ۔ﻣﻦ ﮬﻤﺪﺍں نشتگ اوں ﻧﺪﺍﺭﮔﺎﮞ ﭼﺎﺭﺍﻥ کن اوں ۔ﺑﺎﺑﺎ ﺩﯾﻢ ﺀَ ﮬﻢ ﻧﺪﺍﺭﮒ ﭼﺎﺭﮒ ﺑﻨﺖ ۔ ناں ۔ ۔ ۔ ﺷَﺮّﺍﻧﺖ ﻭﺍﺟﮧ ۔ﮬﺮﺩﺍﺑﮯ ﻭﺕ ﻟﻮﭦ ﺋﮯ ﺑﺎﺑﺎ ۔ ﻣﺎ ﺭﻭﺍﻥ ﺍت ایں ﺀُ ﺭﺍﮦ ﮬﻢ ﺭﻭﺍﻥ ﺍﺕ ﺭﺍﮦ ﺀِ ﺩﻭﺋﯿﮟ ﻧﯿﻤﮓ ﻭَﻟّﻮﺭﯾﮟ ﺩْﺭﭼﮑﺎﮞ ﭘﻮﺵ ﺍﺗﮓ ﺍﺕ ۔ﺩﮔﮧ ﮬﭻﺟﺎﮬﮯ ﮔﻨﺪﮒ ﻧﮧ ﺑﯿﮓ ﺀَ ﺍﺕ ﺀُ ﺗﮭﻨﺎ ﺑﺮﮮ ﺑﺮﮮ ﭼِﺮِﺗﺎﻧﯽ ﺀُ ﻣُﺮﮔﺎﻧﯽ ﺗﻮﺍﺭ ﭘﯿﺪﺍﮒ ﺍﺕ ﺩﮔﮧ ﮬﭻ ﻧﯿﺴﺖ ﺍﺕ ﺍﺑﯿﺪﺀ ﻣﻦ ﺀُ ﮔﻮﮎ ﮔﺎﮌﯼ ﺀِ ﻭﺍﮬﻨﺪ ﺀَ ﮐﮧﻣﺮﯼ ﺑﻠﻮﭼﮯ ﺍﺕ ۔ﺳﺎﺋﯿﮟ ﺍﺩ ﺀَ ﺩﮔﮧ ﭼﻮﻧﯿﮟ ﻣﺮﺩﻡ ﻧﺸﺘﮓ ؟ ۔ﺑﺎﺑﺎ ﺍﮮ ﮬﻨﺪ ﺀُ ﺩﻣﮓ ﺀِ ﻣﺮﺩﻡ ﺩْﺭﺍﮦ ﺑﻠﻮﭺ ﺍﻧﺖ ﭼﯿﺰﮮ ﭼﮧ ﺑﻠﻮﭼﺎﮞ ﺳِﻨﺪﮬﯽ ﮬﺒﺮ ﮐﻦﺍﻧﺖ ﺀُ ﭼﯿﺰﮮ ﺑﺮﺍﮬُﮕﯽ ﺀُ ﭼﯿﺰﮮ ﺑﻠﻮﭼﯽ ﮬﺒﺮ ﮐﻦ ﺍﻧﺖ ﺑﻠﮧ ﺑﻠﻮﭺ ﺍﻧﺖ ﺩْﺭﺍﮦ لھتے ﺟﺪﮔﺎﻟﯽ ﺑﻮﻟﯽ ﺀِ ﺑﻠﻮﭺ ﮬﻢ ﮬﺴﺖ ﺑﻠﮧ ﺁ ﺑﻠﻮﭼﯽ ﺑﻮﻟﯽ ﮬﻢ کن انت ءُ ھم ﺯﺍﻥ ﺍﻧﺖ ۔ﮔُﮍﺍ ﺳِﻨﺪﮬﯽ ﮬﻢ ﮬﺴﺖ ﺍﻧﺖ؟ ۔ ﺳﻨﺪﮬﯽ ﮐﻢ ﺍﻧﺖ ﺑﻠﻮﭺ ﺑﺎﺯﺍﻧﺖ ﺑﺎﺑﺎ ﺳِﻨﺪﮪ ﺑﻠﻮﭼﺎﻧﯽ ﺑﯿﺘﮓ ﺑﺎﺑﺎ ۔ ﮬَﺆ ۔ ﺍﺩ ﺀِ ﺯﻣﯿﻨﺪﺍﺭ ﮬﻢ ﮔﯿﺸﺘﺮ ﺑﻠﻮﭺ ﺍﻧﺖﺑﺎﺑﺎ ۔
ﺑﺎﺯ ﻭﺵ ۔ ﺩﺍﮞ ﻣﺰﻧﯿﮟ ﻭﮬﺪﮮ ﺀَ ﺑﮯ ﺗﻮﺍﺭ ﺑﯿﺖ ﺍﯾﮟ۔ ﻧﯽ ﻭَﻟّﻮﺭ ﮬﻢ ﮐﻢ ﺑﯿﺎﻥ ﺑﯿﺖ ﺍﻧﺖ ﺀُ ﺩﯾﺮ ﺀَ ﻣﺰﻧﯿﮟ ﻻﺭﯼ ﯾﮯ ( گاڑی ) ﺭَﻭَﮒ ﺀَ ﺍﺕ ﺑﻠﮧ ﭼﮧ ﻣﺎﺳَﮏ ﺩﯾﺮﺍﺕ ۔ ﻣﻦ ﻧﺪﺍﺭﮔﺎﮞ ﭼﺎﺭﮒ ﺀَ ﺍت اوں ﯾﮏ ﻭﮬﺪﮮ ﻣﺰﻧﯿﮟ ﮐَﺆﺭﮮ ﺀِ ﮐِﺮّﺍ ﺭﺱ ﺍت ایں ۔ ﺍﮮ ﮐﺆﺭ ﭼﮧ ﺁﭖ ﺀَ ﭘُﺮّﺍﺕ ﺀُ ﺁﭖ ﺀِ ﺭَﺷﺖ ھم ﺳَﮏّ ﺗْﺮﻧﺪﺍﺕ ۔ﺳﺎﺋﯿﮟ ﺩﻝ اوں ﺟﺎﻥ ﺀِ ﺷﻮﺩﮒ ﺀَ ﻟﻮﭦ ﺍﯾﺖ ۔ناں ﺑﺎﺑﺎ ﺍﮮ ﺁﭖ ﺀِ ﺗﮧ ﺀَ ﺟﺎﻥ ﺷﻮﺩﮒ ﻧﮧ ﺑﯿﺖ ۔
ﺭﺍﺳﺖ ﮔﻮﺵ ﺋﮯ ﺳﺎﺋﯿﮟ ﺍﮮ ﮐَﺆﺭ ﭼﻮ ﮐﺎﻟﻮ ﺀِ ﮔْﻮﻟﻢ ﺀَﺟُﮭﻞ ﺍﻧﺖ۔ ﮬَﺆ ﺑﺎﺑﺎ۔ ﻧﯽ ﻭَﻟّﻮﺭ ﭘﮭﮑﺎ ﮔﺎﺭ ﺑﯿﺖ ﺍﻧﺖ ﺀُ ﮬﺮ ﻧﯿﻤﮓ ﺀَ ﮐﺸﺎﺭﺍﺕ ﺍﻧﺖ ، ﺷﮑﺮﮐﺎﻧﮉﯾﻞ ﺀِ ﮐﺸﺎﺭ ۔ ﻣﻮﺯ ﺀِ ﮐﺸﺎﺭ، ﮐﺮﭘﺎﺱﺀِﮐﺸﺎﺭﺀُ ﺩﮔﮧﺑﺎﺯﯾﮟﮐﺸﺎﺭﺍﺕﺍﻧﺖ، ﮬﺮﻧﯿﻤﮓﺳﺒﺰﺍﺕ ﺀُ ﺳﺒﺰ ۔ ﭼﮧ ﺩﯾﺮ ﺀَ ﺟﻨﮕﻠﮯ ﻭﺩﯼ ﺍﺕ۔ ﻣﺌﯽ ﮔﺎﮌﯼ ﺀِ ﺩﯾﻢ ﮬﻤﺎﺟﻨﮕﻞ ﺀِ ﻧﯿﻤﮓ ﺀَ ﺍﺕ ۔ﺟﻨﮕﻞ ﺀَ ﻣﺎﻥ ﺑﯿﺖ ﺍﯾﮟ ﺟﻨﮕﻞ ﺀِ ﻧﯿﺎﻡ ﺀَ ﯾﮏ ﺑﺎﺭﮒ ﺀُ ﺭﺍﮬﮯ ﮔْﻮﺯﮒ ﺀَ ﺍﺕ۔ ﮊﯾﻤﺐ ﺀَ ﮊﯾﻤﺐ ﺍﺕ ﮬﭻ ﺑْﺮﻣﺶ ﺀُ ﺗﻮﺍﺭﮮ ﻧﯿﺴﺖ ﺍﺑﯿﺘﮑﯽ ﺍﺕ ﺀُ ﺑﺲ۔ ﺍﺑﯿﺘﮑﯽ ﯾﮯ ﮐﮧ ﮬﺮ ﻧﯿﻤﮓ ﺀَ ﻣﺎﻧﺸﺎﻧﺘﮓ ﺍﺕ ﺋِﮯ ۔ ﻣُﺮﮔﯽ ﭘﻠﯿﺰﮔﺎﺭﮔﮯ ﮬﻢ ﻧﯿﺴﺖ ﺍﺕ ﺗﮭﻨﺎ ﭼِﮋّﮐﺎﻧﯽ ﭼﯿﮋّ ﭼﯿﮋ ﺀِ ﺗﻮﺍﺭ ﭘﯿﺪﺍﮎ ﺍﺕ ۔ﻣﻦ ﺀَ ﮬِﮋﻣﮯ ﺀَ ﮔﭙﺘﮓ ﺍﺕ ﭼﻮﺷﯿﮟ ﮊﯾﻤﺐ ﺀَ ﮊﯾﻤﺒﯿﮟ ﺟﻨﮕﻞ ﺳﯿﺎﮦ ﺀُ ﺑﺰﯾﮟ ﺩْﺭﭼﮏ ﺍﻧﺖ۔ ﮔﺎﮌﯼ ﺭﻭﺍﻥ ﺍﺕ ﺩﯾﻢ ﭘﮧ ﺩﯾﻢ ﺀَ ﮐﻤﭙﺎﻧﮯﮔﻨﺪﮒ ﺑﯿﮓ ﺀَ ﺍﺕ ﭼﮧ ﮐﻤﭙﺎﻥ ﺀَ ﺩْﺭﭼﮑﮯ ﺀِ ﻟَﻤﺐ ﮈَﻥّ ﺀَ ﺩﺭﺍﺗﮑﮓ ﺍﺕ ﺍﻧﺖ ﺀُ ﺩْﺭﭼﮏ ﺀِ ﺷﺎﮬﻼﮞ ﺑﺎﺯﯾﮟ ﮔُﺪﯼ ﭼُﻨﮉُﮎ ﺑﺴﺘﮓ ﺍﺕ ۔ﺑﺎﺑﺎ ﺍﮮ ﺯﯾﺎﺭﺗﮯ ﮬﺮﭼﮯ ﻟﻮﭦ ﺋﮯ ﺍﮮ ﺯﯾﺎﺭﺕ ﺗﺮﺍ ﺩﺍﺕ ۔ﻣﻦ ﺀَ ﮐﻨﺪﮒ ﺀَ ﮔﭙﺘﮓ ﺍﺕ ﺑﻠﮧ نکندات ﺍﻭﮞ ﮐﮧ ﮐﻤﺎﺵ ﺩﻝ ﺀَ ﮐﺎﺭﺍﯾﺖ ۔ ﮬَﺆ ﺳﺎﺋﯿﮟ ﺯﯾﺎﺭﺕ ﺩَﯾَﻨﺖ ۔ ﺑﺎﺑﺎ ﮐَﻤّﮯ ﺩﻣﮯ ﺳﺎﺳﺎﺭﺍﯾﮟ ﮔُﮍﺍ ﺭﻭﺍﯾﮟ ۔ ﺑﺎﺯﻭﺵ ﺳﺎﺋﯿﮟ ۔ﮔﺎﮌﯼ ﮐﻠﯿﺮﯾﮟ ﺩْﺭﭼﮑﮯ ﺀِ ﮔْﻮﺭ ﺀَ ﺍﻭﺷﺘﺎﺕ ﭼﻮﮐﮧ ﮐﻠﯿﺮ ﺀِ ﺩْﺭﭼﮏ ﺀَ ﭼﮯ ﭘَﺪّﺭﺍﺕ ﺳَﮑّﯿﮟ ﮐْﻮﮬﻨﯿﮟ ﺩْﺭﭼﮑﮯ ﺍﺕ ﺀُ ﺳَﮏّ ﺑُﺮﺯﺍﺕ ﺀُ ﺑﺎﺯﯾﮟ ﮔُﺪُﮐﮯ ﺀُ ﻣُﺪُﮐﮯ ﮬﻤﮯ ﮐﻠﯿﺮ ﺀِ ﺷﺎﮬﻼﮞ ﺑﺴﺘﮓ ﺍﺕ ۔ﺳﺎﺋﯿﮟ ﻣﻦ ﺭﻭﺍوں ﮐﻤﭙﺎﻥ ﺀِ ﺗﻮﮎ گْور ءَ ۔ ﺑﺎﺑﺎ ﺗﻮ ﺑﺮﻭ ﺯﯾﺎﺭﺕ ﺑﮑﻦ ﻣﻦ ﮔﻮﺥ ﺀَ ﺭﺍ ﮐﺎ ﻣﺎﯾﮯ ﺩﯾﺎﮞ ۔ ﺟﯽ ﺳﺎﺋﯿﮟ ۔ﻣﻦ ﮐﻤﭙﺎﻥ ﺀَ ﻣﺎﻥ بیت اوں ۔کمپان ﺀِ ﺗﮧ ﺀِ ﺳﺎﭺ ﺩﮔﮧ ﺩﺍﺑﯿﮟ ﺳﺎﭼﮯ ﺍﺕ ﺳَﮑﯿﮟ ﻣﺰﻧﯿﮟ ﮐﻤﭙﺎﻧﮯ ﺍﺕ ﮐﻤﭙﺎﻥ ﺀِ ﺭﺍﺳﺘﯽ ﻧﯿﻤﮓ ﺀَ ﺳَﮑﯿﮟ ﭘْﺮﺍﮬﯿﮟ ﮐَﻠّﮯ ﺍﺕ ﻣﻨﯽ ﺩﻝ ﺀَ ﮔْﻮﺷﺖ ﺭﻭﺍوﮞ ﮐَﻞّ ﺀَ ﭼﺎﺭﺍوﮞ ۔
ﺩﯾﻢ ﭘﮧ ﺩﯾﻢ ﺀَ ﺍﻭﺗﺎﮔﮯ ﺍﺕ ﺀُ ﺍﻭﺗﺎﮒ ﺀِ ﺩﺭﻭﺍﺯﮒ ﺀِ ﺩﭖ ﺀَ ﺷﻮﻧﺰﯾﮟ ﺑﯿﺮﮐﮯ ﺟﺘﮓ ﺍﺕ ﺑﻠﮧ ﭘﯿﺴﺮ ﺀَ ﻟﻮﭦ ﺍﻭﮞ ﺑﮧ ﺭﻭﺍوﻥ ﺀُ ﮐَﻞّ ﺀَ ﺑﮧ ﭼﺎﺭﺍوں ۔شُت اوں ﮐَﻞّ ﺀِ ﻧﯿﻤﮓ ﺀَ ﺳَﮑّﯿﮟ ﭘْﺮﺍﮬﯿﮟ ﭼﺎﺗﮯ ﺍﺕ ﺀُ ﭘﮧ ﭼﺎﺕ ﺀِ ﺗﮧ ﺀِ ﺭَﻭَﮒ ﺀَ ﭘﺪﺍﻧﮑﮯ ھم چات ءِ دیوال ءَ گوں ھور ﭘِﺮﺍﺕ ﺋِﮯ ﺀُ ﭼﺎﺕ ﺀِ ﺗﻮﮎ ھم ﭼﮧ ﺁﭖ ﺀَ ﭘُﺮّﺍﺕ ۔ﭼﮧ ﭘﺪﺍﻧﮑﺎﮞ ﺍﯾﺮﮐﭙﺎﻥ بیت اوں ۔ ﺳﺒﺰ ﺳﺒﺰﯾﮟ ﺁﭘﮯ ﺍﺕ چنک اوں ﭘُﺮﮐُﺖ ﺀُ ﺁپ اوں ﻭﺍﺭﺕ ۔دﻝ ﺀِ ﺳﯿﺮ ﺀَ ﺁپ اوں ﻭﺍﺭﺕ ۔ ﺳَﮭﺘُﮑﮯ ﺁﭖ ﺀِ ﮔْﻮﺭ ﺀَ نشت اوں ﻧﻮﮐﯽ ﻣُﺮﮔﺎﻧﯽ ﺗﻮﺍﺭ ﭘﯿﺪﺍﮒ ﺍﺕ۔ ﭼﮧ ﺩﯾﺮ ﺀَ ﺳﯿﮧ ﮔُﺮّﮮ ﺀِ ﺗﻮﺍﺭ ﭘﯿﺪﺍﮒ ﺍﺕ ﺀُ ﺟﺎﮎ ﺀَ ﺍﺕ ﭼُﮏّ ﭼﺎﺭُﮎ ﺀَ ﻧﮧ ﮔِﺮﺍﺕ ۔ ﺩﮔﮧ ﻧﯿﻤﮕﮯ ﮐﺎﻧﮕﯽ ﯾﮯ ﺀِ ﮐﺎﻧﮓ ﮐﺎﻧﮓ ﺀِ ﺗﻮﺍﺭ ﭘﯿﺪﺍﮒ ﺍﺕ ۔ﭘﺪ ﺀَ ﭼﮧ ﭘﺪﺍﻧﮑﺎﮞ ایرﮐﭙﺎﮞ بیت اوں ﭼﮧ ﭼﺎﺕ ﺀَ ﺩﺭﺍتک اوں ۔ ﺍﮮ دیم ﺁ دیم ﺀَ ﭼﺎﺭﮒ ﺀَ ﻟَﮓّ ﺍت اوں ﭼَﭙّﯽ ﻧﯿﻤﮓ ﺀَ ﮬُﺮﺩﯾﮟ ﮔْﻮﺍﻧﺰﮒ ﺍﺕ ﺍﻧﺖ ﺩﮦ ﭘﺎﻧﺰﺩﮬﮯ ﺑﯿﺖ ات انت۔ ﮬﭻ ﺑﻨﯿﺎﺩﻣﮯ ﻧﯿﺴﺖ ﺍﺕ ﺍﻭﺗﺎﮒ ﺀِ ﺗﮧ ﺀَ ﻣﺎﻥ بیت اوں۔ ﺍﮔﺮﺑَﺘّﯽ ﺀِ ﺑﻮ ﺷِﻨﮓ ﺍﺕ ﺍﻭﺗﺎﮒ ﺀِ ﺗﮧ ﺀَ ﺍﻭﺗﺎﮒ ﺀِ ﺩﻟﮕﺎﮦ ﺀَ ﻣﺎﻧﺸﮯ ﺍﺕ ﺀُ ﻣﺎﻧﺶ ﺷﻮﻧﺰﯾﮟ ﭼﺎﺩﺭﺍﮞ ﮔﻮﮞ ﻣﺎﻧﭙﻮﺵ ﺍﺗﮓ ﺍﺕ۔ﺳَﮭﺘُﮑﮯ ﻣﺎﻧﺶ ﺀِ ﺳﺮﻭﻧﺎﮞ نشت اوں۔ﭼﮧ ﺍﻭﺗﺎﮒ ﺀَ ﺩﺭﺍتک اوں ۔ اینگو آنگو چارگ ءَ لَگّ ات اوں ھچ نشانے ناں چہ سائی ءَ ناں چہ آئی ءِ گوک گاڑی ءَ نیست ات ۔ پھک ءَ ابیتک ءُ ابیتک ات ۔ وتی دل ءَ گْوشت اوں گُڑا سائیں کجا شُت ؟ ۔ ﺳﺎﺋﯿﮟ ﮬﻢ ﺍﺩ ﺀَ ﻧﮧ ﺍﻧﺖ ﺀُ ﮔﻮﮎ ﮔﺎﮌﯼ ﮬﻢ ﺍﺩ ﺀَ ﻧﮧ ﺍﺕ ﺗﮭﻨﺎ ﻣﻦ ﺍت اوں ﮔﻮﮞ ﮊﯾﻤﺐ ﺀَ ﮊﯾﻤﺒﯿﮟ ﺟﻨﮕﻞ ءُ زیارت کمپان ءُ کلیریں دْرچک ءَ ۔ﮔﻮﮎ ﮔﺎﮌﯼ ﺀِ ﭘﺪ ﮬﻢ ﻧﯿﺴﺖ ﺍﺕ ﺍﻧﺖ ﻣﻦ ﺑَﮫ ﻣﻨﺘﮓ ﺍت اوں ۔ گوں وت ءَ گْوشت اوں : ﻣﺎ ﮔُﮍﺍ ﭼﺘﻮﺭ ﺍﺩ ﺀَ ﺍتکگ ایں ءُ ﺳﺎﺋﯿﮟ ﮐﺠﺎ ﺑﯿﺖ ءُ ﮔﻮﮎ ﮔﺎﮌﯼ ﮐﺠﺎ ﺑﯿﺖ ؟ ﮬﭻ ﭘﺪ ﺀُ ﺭﻧﺪﮮ ناں ﮔﺎﮌﯼ ﺀَ ھست ات ننکہ ﭼﮧ ﮔﻮﮎ گاڑی ءَ ﭘﺸﺖ نکپتگ ﺍﺕ ۔ﮬُﺸﮏ ﺀُ ﮬﯿﺮﺍﻥ ﺍت اوں ﭼﮯ بکن اوں ؟ ﻧﮧ ﺭﺍﮦ ﺀِ ﭘﺪ ﮬﺴﺖ ﺍﺕ ﻧﮧ ﺭﺍﮦ ﺀِ ﭘﯿﺶ ۔ ﮬﭻ ﻧﺰﺍﻧﺖ ﺍﻭﮞ ﭼﮯ بکن اوں ۔ﻭﮬﺪ ﺀَ ﻭﺗﯽ ﭘﺎﺩ ﻧﺠﯿﻨﺘﮓ ﺍﺕ ﺍﻧﺖ ﺀُ ﯾﮑﺠﺎﮦ ﺍﻭﺷﺘﺎﺗﮓ ﺍﺕ ۔ﻣﺰﻧﯿﮟ ﮐﻠﯿﺮ ﺀِ ﺑُﻦ ﺀَ نشت اوں ۔ ﭼﮧ ﺩﯾﺮ ﺀَ ﺩْﺭﭼﮑﺎﻧﯽ تہ ءَ ﭘﯿﺮﻣﺮﺩﮮ ﻭﺩﯼ ﺍﺕ ﺀُ ﺩﯾﻢ ﭘﮧ ﻣﻦ ﭘﯿﺪﺍﮒ ﺍﺕ ﻣﻨﯽ ﻧﺰﯾﮏ ﺀَ ﺍﺗﮏ ﭘﮭﮏ ﺀَ ﻟﻮﮦ ﺍﺕ ﺳَﮏّ ﭘﯿﺮﺍﺕ۔ﮬﺎﮞ ﻭﺭﻧﺎ ﺗﻮ ﺍﺩ ﺀَ ﭼﮯ ﮐﻨﮓ ﺀَ ﺋﮯ؟ ۔ﻣﻦ ﻭﺕ ﮬﻢ ﻧﺰﺍن اوں ﭼﮯ ﮐﻨﮓ ﺀَ اوں ۔ ﭼﮧ ﮬﻤﮯ ﺭﺍﮦ ﺀَ ﮐﮧ ﻣﻦ ﺍﺗﮑﺎﮞ ﮬﻤﮯ ﺭﺍﮦ ﺀَ ﺑﺮﻭ ﺍﮔﺎﮞ ﺟﻨﮕﻞ ﺀِ ﺗﮧ ﺀَ ﺗﺮﺍ ﺷﭗ ﺀَ ﮔﭙﺖ ھما جاہ ءَ کہ تھار بیت ھموداں وپس اگاں نہ وپت ئے ﺳﺪﮮ ﺳﺎﻝ ﺀَ ﮬﻤﮯ ﺟﻨﮕﻞ ﺀِ ﺗﮧ ﺀَ ﻣﺎﻥ ﺋﮯ ۔ﺑﯿﻤّﮯ ﺀَ ﻣﻨﯽ ﺳﺮ ﺀَ ﻣﺎﻧﺸﺎﻧﺖ۔ ﺷَﺮّ ﻭﺍﺟﮧ ﮔُﮍﺍ ﻣﻦ ﺭﻭﺍوﮞ ۔ﺍﮔﺎﮞ ﭼﮧ ﺟﻨﮕﻞ ﺀَ ﺩﺭﺍﺗﮏ ﺋﮯ ﺀُ ﺗﺮﺍ ﺷﭗ ﺀَ ﮔﭙﺖ ﮬﻤﮯ ﺟﻨﮕﻞ ﺀِ ﺩﺍﻣﻦ ﺀَ ﻭﭘﺲ بدار ﺩﺍﮞ ﺳُﮭﺐ ﺑﮧ ﺑﯿﺖ ترا ﺩﺍﮞ ﺳُﮭﺐ ﺀَ ﮬﭻ ﻧﮧ ﺑﯿﺖ ۔ﻣﻦ ﺩﮔﮧ ﮬﭻ نگْوشت ﺀُ ﺩْﺭﭼﮑﺎﻧﯽ ﻧﯿﺎﻡ ﺀَ ﻣﺎﻥ بیت اوں ۔ ﺑﺎﺭﮔﯿﮟ ﺭﺍﮬﮯ ﺍﺕ ﺑﮯ ﺗﻮﺍﺭﯼ ﺀُ ﺍﺑﯿﺘﮑﯽ ﺍﺕ ﮬﭻ ﺗﻮﺍﺭﮮ ﺍﺑﯿﺪ ﺀ ﭼِﮋﮐﺎﻧﯽ ﺗﻮﺍﺭ ﺀَ ﻧﯿﺎﮬﮓ ﺀَ ﺍﺕ ﻣﻦ ﺀَ ﭼﻮﺵ ﺑﯿﺖ کہ ﺩﮔﮧ ﺩﮔﻨﯿﺎھے ﺀَ ﻣﺎﻥ ﺑﯿﺘﮓ ﺍﻭﮞ ﺩﻭ ﻧﯿﻤﮓ ﺀَ ﺩْﺭﭼﮏ ات انت ﺀُ ﺳﯿﺎﮦ ﺑﺰﯾﮟ ﺟﻨﮕﻞ ﺍﺕ ۔ﮬﺮﭼُﻨﺖ ﺩﯾﻢ ﺀَ ﺭﻭﺍﻥ ﺍت اوں ﺗﮭﺎﺭﺗﺮ ﺑﯿﺎﻥ ﺍﺕ ﺑﻠﮧ ﺍﻧﮕﺖ ﺷﭗ ﻧﮧ ﺑﯿﺘﮓ ﺍﺕ ۔ انچوش کہ ﺟﻨﮕﻞ کُٹّان ات ھمے داب ءَ تھار بیان ات ۔ ﮔﻮﮞ گوں جنگل ءِ کُٹّگ ءَ پھک ءَ ﺗﮭﺎﺭ ﺑﯿﺖ ۔ ﺁ ﮬﻢ ﺳَﮏّ ﺗﮭﺎﺭ ﮬﭻ ﻣﺌﯿﻢ ﮐﻨﮓ ﺀَ ﻧﮧ ﺍت اوں ۔ من ءَ چوش بیت کہ ﮔْﻮﺵ ﺋﯿﮕﺎﮞ ﺷﭗ ﭘﮧ ﺟﻨﮕﻞ ﺀِ ﮐُﭩَّﮓ ﺀَ ﻣﮭﺘﻞ ﺍﺕ ۔ ﺳَﮏّ ﺗﮭﺎﺭﺍﺕ ﺩﯾﻢ ﺀَ ﺭَﻭَﮒ ﻧﮧ ﺑﯿﮓ ﺀَ ﺍﺕ ﻣﻦ ﻭﺗﯽ ﺩﻝ ﺀَ ﮔْﻮﺷﺖ: ﭘﯿﺮﻣﺮﺩ ﺀِ ﮬﺒﺮ ﺀَ ﮔِﺮﺍون ﺀُ ﮬﻤﺪﺍ ﺩﺍﺭﺍوں ﺩﺍﮞ ﺭﻭﭺ ﺑﮧ ﺑﯿﺖ ۔ ﺍﮮ ﺩﯾﻢ ﺁ ﯾﻢ ﺀَ ﭼﺎﺭﺍﺕ ﺍﻭﮞ ﮬﭻ ﮔﻨﺪﮒ ﻧﮧ ﺑﯿﮓ ﺀَ ﺍﺕ ۔ ﮊﯾﻤﺐ ﺀَ ﮊﯾﻤﺐ ﺍﺕ ۔ ﺷِﺮﺩ ﺀِ ﺑﻮ ﭼﮧ ﮬﺮ ﻧﯿﻤﮓ ﺀَ ﭘﯿﺪﺍﮒ ﺍﺕ ﻣﻦ ﺀَ ﭼﻮﺵ ﺑﯿﮓ ﺀَ ﺍﺕ ﮐﮧ ﮈﮔﺎﺭﺍﻧﯽ ﺑﻨﺪ ﺀَ ﺍﻭﺷﺘﺎتگ اوں ۔ ﭼﮧ ﺗُﺮﺱ ﺀَ ﻟَﺮﺩﺍت اوں ﺟﺎن اوں ﮈُﮬﻼﻧﯽ ﺩﭖ ﺀَ ﺍﺕ ﮔﻮﮎ ﮔﺎﮌﯼ ﺀُ ﺳﺎﺋﯿﮟ ﭘﮭﮏ ﺀَ ﮔﺎﺭ ﺀُ ﻧﺎﻣﻮﺭﺍﻥ ﺑﯿﺖ ﺍﻧﺖ۔ ﺑﺎﺯﯾﮟ ﺍﻭﺷﺘﮓ ﺀَ ﺩَم اوں ﺑُﺮﺗﮓ ﺍﺕ ۔ ﮬﻤﺪﺍﮞ نشت اوں ﺍﻭﺷﺘﺎﺕ ﻧﮧ ﺑﯿﺖ ﺍﻭﮞ ۔ ﻧﺸﺖ ﺍﻭﮞ ﺑﺰﺍﮞ ﮬﻤﮯ ﻧﻨﺪﮒ ﻧﻨﺪﮒ ﺀَ ﺩل اوں ﺭﻭﮦ ﺍﺕ ﺀُ ﻭﺍﺏ ﮐﭙﺖ ﺍﻭﮞ ۔ ﭘﺎﺩﺍ ﺑﺎﺑﺎ ﺗﻮ ﺍﺩ ﺀَ ﭘﺮچہ ﻭﭘﺘﮓ ﺋﮯ ﺑﺎﺑﺎ ؟ ۔ ﭘﮧ ﻭﺍﺭﯼ ﯾﮯ ﭼَمّ اوں ﭘﭻ ﮐُﺖ ﺍﻧﺖ۔ ﮔْﻮﻧﮉ ﺀُ ﮔﺮﺩ ﺩﭖ ﺀُ ﺩﯾﻤﯿﮟ ﻣﺮﺩﮮ ﺍﺕ ﺀُ ﺳﻨﺪﮬﯽ ﮐُﻼﮬﮯ ﺳﺮ ﺀَ ﺍﺕ ﺋِﮯ ۔ ﻣﻦ ﮔﺎﺭﺍوﮞ ۔ ﺑﺎﺑﺎ ﺍﺩ ﺀَ ﻣﺰﻥ ﻣﺰﻧﯿﮟ ﻣﺎﺭ ﮬﺴﺖ ﺗﺮﺍ ﻭَﺭﺍﻧﺖ ﺑﺎﺑﺎ ﺍﺩ ﺀَ ﻭﭘﺴﮓ ﺀِ ﺟﺎﮦ ﻧﮧ ﺍﻧﺖ ﺗﻮ ﮐﺠﺎ ﺭَﻭَﮒ ﻟﻮﭦ ﺋﮯ ؟ ۔ ﺭﯾﻞ ﮔﺎﮌﯼ ﺀِ ﺍﻭﺷﺘﻨﺠﺎﮦ ﺀَ ﺭﻭﺍوﮞ ۔ ﺑﺎﺑﺎ ﻧﺰﯾﮏ ﺍﻧﺖ ﭘﺮﯾﺸﺎﮞ ﻣﺒﯽ ۔ ﺗﺌﯽ ﻣﮭﺮﺑﺎﻧﯽ ﻭﺍﺟﮧ ۔ﺑﯿﺎ ﺗﺮﺍ ﺑﺮﺍﮞ ﻟﻮﮒ ﺀَ ﻧﺎﻥ ﻣﺎﻥ ﻭَﺭ ﻣﻦ ﺗﺮﺍ ﺭﯾﻞ ﮔﺎﮌﯼ ﺀِ ﺍﻭﺷﺘﻨﺠﺎﮦ ﺀَ ﺑﺮﺍﮞ رسین آں ۔ ﻣﺮﺩ ﺀَ ﻣﻦ ﺀَ ﻭﺗﯽ ﻟﻮﮒ ﺀَ ﺑُﺮﺕ ۔ ﻣﻦ ﺀَ ﮐﺎﭘﺮﮮ ﺀِ ﭼﯿﺮ ﺀَ ننداینت ئِے ﺀُ ﻭﺕ ﻟﻮﮔﮯ ﺀَ ﻣﺎﻥ ﺑﯿﺖ ﺳﮭﺘﮑﮯ ﺀَ ﺭﻧﺪ ﮔﻮﮞ ﺗﯿﻨّﯽ ﻧﺎﻥ ﺀُ ﮐﺎﺑﻠﯽ ﺀُ ﭼﺎ ﺁﮞ ﺍﺗﮏ: ﺑﺎﺑﺎ ﺑﯿﺎ ﻧﺎﮬﺎﺭﯼ ﮐﻦ ۔ ﺗﺌﯽ ﻣِﻨّﺖ ﻭﺍﺭاوں ۔ ﻣِﻨّﺖ ﻭﺍﺭﯼ نلوﭦ ﺍﯾﺖ ﺑﺎﺑﺎ ﻣﮭﻤﺎﻥ ﺀَ ﺑﻠﻮﭺ ﺀِ ﭼَﻤﺎﻧﯽ ﺳﺮ ﺀَ ﺟﺎﮦ ﺍﻧﺖ ۔ ﭘﺪ ﺀَ ﮬﻢ ﻣِﻨّﺖ ﻭﺍﺭﺍوﮞ ۔ ﺗﻮ ﮐُﺞ ﺀِ ﻣﺮﺩﻡ ﺋﮯ ﺑﺎﺑﺎ ؟ ۔ ﻣﻦ ﺑﻠﻮﭼﮯ آں ﮬﺮ ﺟﺎﮦ ﺑﻠﻮﭺ ﺀِ ﻣُﻠﮏ ﺍﻧﺖ گُڑا ﻣﻨﯽ ھم ﻣُﻠﮏ ﺍﻧﺖ ۔ ﭼﻮ ﻭَ ﺭﺍﺳﺖ ﮔْﻮﺷﮓ ﺀَ ﺋﮯ ﺑﻠﮧ ﺗﺌﯽ ﭘﺘﯽ ﭘﯿﺮُﮐﯽ ﻣُﻠﮏ ﮐﺠﺎ ﺍﻧﺖ ؟ ۔ ﮐﺴﺮﮐﻨﺪ ﺍﻧﺖ۔ ﺍﮮ ﺷﮑﺮﮐﻨﺪ ﮐﺠﺎﺍﻧﺖ؟ ۔ ﺷﮑﺮﮐﻨﺪ ﻧﮧ ﺍﻧﺖ ﮐﺴﺮﮐﻨﺪ ﺍﻧﺖ ۔ ﮬَﺆ ﺑﺎﺑﺎ ﺑﻠﮧ ﮐﺠﺎﺍﻧﺖ؟ّ ۔ ﺭﻭﺑﺮﮐﺘﯽ ﺑﻠﻮﭼﺴﺘﺎﻥ ﺀَ ﺍﻧﺖ ۔ ﻣﻦ ﻧﺰﺍﻧﺎﮞ ﺭﻭﺑﺮﮐﺘﯽ ﺑﻠﻮﭼﺴﺘﺎﻥ ﮐﺠﺎﺍﻧﺖ ﺑﺎﺑﺎ ، ﻧﺎﻥ ﻭَﺭ ۔ﻣﻦ ﻧﺎﮬﺎﺭﯼ ﮐُﺖ ﮔﻨﺪﺍوﮞ ﮐﻤﺎﺵ ﮔﻮﮎ ﮔﺎﮌﯼ ﺀَ ﺳﺎﺟﻮ ﮐﻨﮓ ﺀَ ﺍﻧﺖ ۔ ﺑﺎﺑﺎ ﺩﻭ ﺳﺌﮯ ﺭﻭﭺ ﺀَ ﺑﺪﺍﺭ ﺭﻧﺪ ﺀَ ﺑﺮﻭ۔ ناں ﻭﺍﺟﮧ ﻣﻦ ﺑﺎﯾﺪ ﺯﯾﺖ ﺑﮧ ﺭَﻭﺍوں ﮐﺎﺭاﻭﮞ ﮬﺴﺖ ۔ﮐﮯ ﺀَ ﮐﺎﺭ ﻧﯿﺴﺖ ﺍﻧﺖ ﺑﺎﺑﺎ ۔ ﺭﺍﺳﺖ ﮔْﻮﺵ ﺋﮯ ۔ ﺑﯿﺎ ﮔﻮﮎ ﮔﺎﮌﯼ ﺀِ ﺳﺮ ﺀَ ﻧﻨﺪ ﺟُﻨﺰﺍﻥ ﮐﻦ ﺍﯾﮟ ۔ ﻣﻦ ﮔﺎﮌﯼ ﺀِ پُشتی نیمگ ءَ نشت اوں ۔ ﺑﺎﺑﺎ ﺑﯿﺎ ﺩﯾﻢ ﺀَ ﻧﻨﺪ ۔ ﻣﻦ پُشت نشتگ اوں ءُ ﻧﺪﺍﺭﮔﺎﮞ ﭼﺎﺭﺍوﮞ۔ ﺩﯾﻢ ﺀَ ﻧﺪﺍﺭﮒ ﮬﻢ ﮔﻨﺪﮒ ﺑﯿﺖ ﺑﺎﺑﺎ ۔ ﺷَﺮّ ﻭﺍﺟﮧ ۔ ﻣﻦ ﮔﻮﮎ ﮔﺎﮌﯼ ﺀِ ﺩیمی نیمگ ءَ نشت اوں ۔ ﻣﺎ ﺭﮬﺎﺩﮒ ﺑﯿﺖ ﺍﯾﮟ ﮐﻤﺎﺵ ﺑﮯ ﺗﻮﺍﺭﺍﺕ ﺭﺍﮦ ﺀِ ﺩﻭﺋﯿﮟ ﻧﯿﻤﮓ ﺀَ ﺩْﺭﭼﮏ ﺍﺕ ﺍﻧﺖ۔ ﮬﺮ ﻧﯿﻤﮓ ﺀَ ﮐﮧ ﭼﻢ ﮐﭙﺖ ﺍﻧﺖ ﺳﺒﺰﯼ ﺍﺕ ۔ﺑﺎﺑﺎ ﺟﻨﮕﻞ ﺀَ ﮔﻨﺪﮒ ﺀَ ﺋﮯ ؟۔ ﮬَﺆ ۔ ﮬﻤﮯ ﺟﻨﮕﻞ ﺀِ ﺁ ﺩﯾﻢ ﺀَ ﺭﯾﻞ ﮔﺎﮌﯼ انت ۔ ﮔُﮍﺍ ﻧﺰﯾﮏ ﺍﻧﺖ ۔ ﮬَﺆ ﺑﺎﺑﺎ ﻣﻦ ﺗﺮﺍ ﺟُﺴﺘﮯ ﮐﻨﺎﮞ ﺗﻮ ﺍﺩ ﺀَ ﭼﮯ ﮐﻨﮓ ﺀَ ﺋﮯ؟ ﭼﺘﻮ ﺗﺌﯽ ﺳﺮ ﺍﺩ ﺀَ ﮐﭙﺘﮓ ﺍﺕ ؟ ۔ ﮐِﺴّﮧ ﺩْﺭﺍﺝ ﺍﻧﺖ ﻣﻦ ﺀَ ﺍﺑﯿﺘﮏ ﺁﺑﺎﺩ ﺀَ ﺭَﻭﮔﯽ ﺍﻧﺖ ﻣﻦ ﭼﮧ ﺭﯾﻞ ﮔﺎﮌﯼ ﺀَ ﺍﯾﺮکپت اوں ﺀُ ﮬﻤﺎﺍﻧﺖ ﺳﺮﺳﺮ ﺟﻨﮓ ﺀَاوں ﮬﭻ ﺟﺎﮦ ﻧﮧ ﺭَس اوں ﮬﻤﺪ ﺀَ ﮐﮧ ﺗﻮ ﻣﻦ ﺀَ ﺩﯾﺖ ﺍﺩ ﺀَ ﻣﺰﻧﯿﮟ ﺟﻨﮕﻠﮯ ﺍﺕ ﺀُ ﺯﯾﺎﺭﺗﮯ ﺍﺕ ﺑﻠﮧ ﻭﮬﺪﮮ ﺗﻮ ﻣﻦ ﺀَ ﭘﺎﺩ ﮐُﺘﮓ ﺟﻨﮕﻞ ﻧﯿﺴﺖ ﺍﺕ ۔ﺑﺎﺑﺎ ﺍﺩ ﺀَ ﺟﻨﮕﻞ ﮐُﺞ ﺍﻧﺖ ﺍﻧﭽﻮﺵ ﮔْﻮﺵ ﺍﻧﺖ ﮬﭙﺘﺴﺪ ﮬﺸﺘﺴﺪ ﺳﺎﻝ ﭘﯿﺶ ﺍﺩ ﺀَ ﺟﻨﮕﻠﮯ ﮬﻢ ﺑﯿﺘﮓ ﺀُ ﺟُﻤّﻦ ﺷﺎﮦ ﻧﺎﻣﯿﮟ ﺯﯾﺎﺭﺗﮯ ﮬﻢ ﺑﯿﺘﮓ ﺑﺮﮮ ﺑﺮﮮ ﻣﺮﺩﻣﺎﮞ ﺩﯾﺘﮓ ۔ ﻣﻦ ﮬﻢ ﺩﯾﺘﮓ ﮐُﻤﭙﯽ ﺀُ ﺍﺳﭙﯿﺘﯿﮟ ﺭﯾﺸّﯿﮟ ﮐﻤﺎﺷﮯ ۔ﮬﻤﺎﺋﯽ ﺀَ ﻣﻦ ﺀَ ﺷﻤﺌﯽ ﮬﻠﮏ ﺀِ ﺭﺍﮦ ﺳﻮﺝ ﺩﺍﺗﮓ ۔ ﺗﻮ ﻭﺍﺑﮯ ﺩﯾﺘﮓ ﻣﻨﯽ ﮬﯿﺎﻝ ﺀَ ۔ ﺑﻠﮑﯿﮟ ﺍﻧﭽﻮﺵ ﺍﻧﺖ ﮐﮧ ﺗﻮ ﮔْﻮﺷﮓ ﺀَ ﺋﮯ۔ ﻣﺎ ﺩﻭﺋﯿﮟ ﺑﮯ ﺗﻮﺍﺭ ﺑﯿﺖ ﺍﯾﮟ ﻣﻦ ﺯﺍﻧﺖ ﻣﻨﯽ ﮔَﭙّﺎﮞ ﺑﺎﻭﺭ ﻧﮧ ﮐﻨﮓ ﺀَ ﺍﻧﺖ ۔ ﺩﯾﺮﺍ ﻣﯿﺘﮕﮯ ﮔﻨﺪﮒ ﺑﯿﮓ ﺀَ ﺍﺕ۔ ﺑﺎﺑﺎ ﺁ ﻣﯿﺘﮓ ﺀَ ﮔﻨﺪﮒ ﺀَ ﺋﮯ ؟ ۔ ﺟﯽ ﺟﯽ ۔ ﺍﮮ ﮬﻢ ﻭﺗﯿﮓ ﺍﻧﺖ ﺑْﺮﺍﮬﻮﺋﯽ ﺍﻧﺖ ۔ ﺑْﺮﺍﮬﻮﺋﯽ ﮬﻢ ﺑﻠﻮﭺ ﺍﻧﺖ ۔ ﻧﮧ ﺑﺎﺑﺎ ﺍﮮ ﻭﺕ ﺀَ ﺑﻠﻮﭺ نگوش ﺍﻧﺖ ۔ ﺑﻠﮧ ﺑْﺮﺍﮬﻮﺋﯽ ﮬﻢ ﺑﻠﻮﭺ ﺍﻧﺖ ۔ ﻣﻦ ﮬﻢ ﺍﻧﭽﻮﺵ ﮔْﻮﺷﺎﮞ ﺍﮮ ﮬﻠﮏ ﺀِ ﻣﺮﺩﻡ ﻣﺌﯽ ﺳَﮑّﯽ ﺀُ ﺳﻮﺭﯾﺎﮞ ﮬَﻮﺍﺭﺍﻧﺖ ﻣﺎ ﮬﭻ ﺩﺍﺑﯿﮟ ﺩﺭﺁﻣﺪﯼ ﯾﮯ ﮔﻮﮞ ﺍﺷﺎﮞ ﻧﮧ ﻣﺎﺭﺍﯾﮟ ۔ﺭﺍﺳﺖ ﮔْﻮﺵ ﺋﮯ ﺍﮮ ﻣﺌﯽ ﻭﺗﯿﮓ ﺍﻧﺖ۔ ﮬَﺆ ﻣﺌﯽ ﻭﺗﯿﮓ ﺍﻧﺖ ۔ ﺩﯾﺮ ﺀَ ﭼﮯ ﺭﯾﻞ ﮔﺎﮌﯼ ﮔﻨﺪﮒ ﺑﯿﮓ ﺀَ ﺍﺕ۔ ﻣﺎ ﺩﯾﻢ ﭘﮧ ﺭﯾﻞ ﮔﺎﮌﯼ ﺀِ ﺍﻭﺷﺘﻨﺠﺎﮦ ﺀَ ﺭَﻭَﮒ ﺀَ ﺍﺕ ﺍﯾﮟ ۔ﻭﺗﯽ ﺩﻝ ﺀَ ﮔْﻮﺷﺖ ﺍﻭﮞ : ﻣﻨﯽ ﺳﺮ ﮈَﮬُﺮّﯼ ﺀُ ﺟﮑﺎﻧﺴﺮﯼ ﺑﺎﺭﯾﮟ ﮐﺪﯼ ﺁﺩﺭﮦ ﺑﯿﺖ ﺍﮮ ﺍﺑﯿﺘﮑﯽ ﺀُ ﺗﮭﻨﺎﺋﯽ ﺀِ ﻣﮭﯿﻢ ﺑﺎﺭﯾﮟ ﮐﺪﯼ ﺗُﺲ ﺍﯾﺖ ﺀُ ﻭﺕ ﺀَ ﺍﯾﺮﺑﻮﺝ ﮐﻨﺖ۔ ﮬﻤﮯ ﮬﯿﺎﻻﻧﯽ ﺗﮧ ﺀَ ﺍﻭﮊﻧﺎﮒ ﺀَ ﺍت اوں ۔ ﺑﺎﺑﺎ ﺍﮮ ﮬﻢ ﺭﯾﻞ ﮔﺎﮌﯼ ۔ﻣﻦ ﺗﺌﯽ ﻣِﻨّﺖ ﻭﺍﺭﺍوﮞ ﭼﮧ ﺩﻝ ﺀِ ﺟُﮭﻼﻧﮑﯽ ﺀَ ۔ ناں ﺑﺎﺑﺎ ﺗﻮ ﻣﻨﯽ ﭼُﮏّ ﺋﮯ ﻣﻨﯽ ﻭﺗﯿﮓ ﺋﮯ۔ ﻣﻨﯽ ﺍﺭﺱ ﮬُﻮﻟﻤﺐ ﺑﯿﺖ ﺍﻧﺖ ﺀُ ﻣﻦ ﮐﻤﺎﺵ ﮔﻮﺭﮬﻤﺒﺎﺯ ﮐُﺖ ۔